Bitke bez časti i ljudskosti: Smrtonosna borba u Hiroshimi
je japanski gangsterski film snimljen 1973. godine u režiji Kinjija Fukasakua. Predstavlja nastavak njegovog filma Bitke bez časti i ljudskosti, iako se u njemu lik Shoza Hirona (koga tumači Bunta Sugawara) pojavljuje tek nakratko. Pravi je protagonist, koga tumači Kinya Kitaoji, Yamanaka, mladić koji se 1950. godine priključuje klanu yakuza te, iskazavši neobičnu vjernost svom šefu, tokom nekoliko godina sudjeluje u krvavim obračuima sa suparničkim klanovima. Smrtonosna borba u Hirošimi je za snimanje odobrena još prije dovršetka prvog filma, i to zato što novinar Kōichi Iiboshi nije dovršio seriju članaka po kojima je inspiriran scenario. Scenarist Kazuo Kasahara je zato imao više kreativne slobode u prikazu događaja, te je zbog toga promijenjen protagonist. Radi uštede na setovima studio Toei je odlučio radnju iz perioda neposredno nakon završetka Drugog svjetskog rata premjestiti u 1950-e, te su zbog toga historičari filmu zamjerali preveliku količinu nasilja, koja, za razliku od prethodnog filma, nije bila autentična.

Uloge
Kinya Kitaoji ... Shoji Yamanaka
Bunta Sugawara ... Shozo Hirono
Shinichi Chiba ... Katsutoshi Otomo
Meiko Kaji ... Yasuko Uehara
Hiroshi Nawa ... Tsuneo Muraoka
Mikio Narita ... Hiroshi Matsunaga
Asao Koike ... Kunimatsu Takanashi
Shingo Yamashiro ... Shozo Eda
Hideo Murota ... Keisuke Nakahara
Tatsuo Endo ... Kanichi Tokimori
Yoshi Katō ... Choji Otomo
Kinji Nakamura ... Toshio Kuramitsu
Gin Maeda ... Koichi Shimada
Nobuo Kaneko ... Yoshio Yamamori
Toshie Kimura ... Rika Yamamori
Takuzo Kawatani ... Mitsuo Iwashita
Nobuo Yana ... Takuya Asano
Eizo Kitamura ... Eisuke Ishida
Akira Shioji ... redovnik
Junko Matsudaira ... hostesa u baru

Vanjske veze
 
 Battles Without Honor and Humanity: Deadly Fight in Hiroshima  at the Japanese Movie Database

Japanski filmovi
Gangsterski filmovi
Kriminalistički filmovi
Dramski filmovi